

**"Қазақстан Республикасының мемлекеттік рәміздері туралы" Қазақстан Республикасының Конституциялық заңына өзгерістер мен толықтыру енгізу туралы" Қазақстан Республикасы Конституциялық заңының жобасы туралы**

Қазақстан Республикасы Үкіметінің 2011 жылғы 30 желтоқсандағы № 1663 Қаулысы

      Қазақстан Республикасының Yкiметi **ҚАУЛЫ ЕТЕДI**:

      «Қазақстан Республикасының мемлекеттік рәміздері туралы» Қазақстан Республикасының Конституциялық заңына өзгерістер мен толықтыру енгізу туралы» Қазақстан Республикасының Конституциялық заңының жобасы Қазақстан Республикасы Парламентінің қарауына енгiзiлсiн.

      *Қазақстан Республикасының*

*Премьер-Министрі                       К. Мәсімов*

Жоба

 **ҚАЗАҚСТАН РЕСПУБЛИКАСЫНЫҢ**
**КОНСТИТУЦИЯЛЫҚ ЗАҢЫ «Қазақстан Республикасының мемлекеттік рәміздері туралы»**
**Қазақстан Республикасының Конституциялық заңына өзгерістер мен**
**толықтыру енгізу туралы**

      **1-бап.** «Қазақстан Республикасының мемлекеттік рәміздері туралы» Қазақстан Республикасының 2007 жылғы 4 маусымдағы Конституциялық заңына (Қазақстан Республикасы Парламентінің Жаршысы, 2007 ж., № 11, 72-құжат; 2008 ж., № 13-14, 53-құжат) мынадай өзгерістер мен толықтыру енгізілсін:

      1) 6-баптың 2-тармағы мынадай мазмұндағы 1-1) тармақшамен толықтырылсын:

      «1-1) нотариустардың мөрлерінде;»;

      2) 11-баптың 1-тармағында:

      3) тармақша алып тасталсын;

      4) тармақша мынадай редакцияда жазылсын:

      «4) Қазақстан Республикасының Мемлекеттік Туы мен Қазақстан Республикасының Мемлекеттік Елтаңбасын, сондай-ақ олар бейнеленген материалдық объектiлердi дайындау және сату кезінде техникалық реттеу саласындағы нормативтік құқықтық актілер мен нормативтік құжаттар талаптарының сақталуын бақылауды жүзеге асырады.»;

      3) 14-бап алып тасталсын.

      **2-бап.** Осы Конституциялық заң алғашқы ресми жарияланғанынан кейін күнтiзбелiк он күн өткен соң қолданысқа енгізіледі.

      *Қазақстан Республикасының*

*Президенті*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК